laion/Wikipedia-Exotic huggingface dataset:
תחיית המתים (אלבום)

תחיית המתים הוא אלבום הבכורה של הרכב ההיפ הופ הישראלי פרודוקס. האלבום יצא לאור ב-2010, על ידי חברת התקליטים מאד מאן. האלבום הופק במלואו על ידי שקל. ברוב שירי האלבום, מסומפלים שירי מוזיקת פופ פרסית, בשילוב אלמנטים של הארדקור היפ הופ. בפברואר 2020, לכבוד עשור לאלבום, הכריז רביד פלוטניק על יציאת האלבום ברשתות הזרמת המדיה הדיגיטליות. האלבום זכה לשבחים רבים. ביניהם מבקר וסוקר המוזיקה מתן שרון, לכבוד עשור ליציאת האלבום, סקר את האלבום בחיוב תוך שתיאר אותו כ-"רגע מכונן בהיפ הופ הישראלי". פרודוקס - תחיית המתים, באתר Discogs (באנגלית) מתן שרון, ‏הזמן עושה את שלו, באתר ‏מאקו‏, 6 במרץ 2020 מתן שרון, תחיית המתים, נבדק ב-2020-04-14 @ravid_plotnik on Instagram: “החודש לפני 10 שנים התחיל המסע שלי עם חברי הילדות שלי שמואל יוסף ושמשון אדמה אלינו הצטרף והשלים את החלק שהיה כל כך חסר לנו כל השנים - שקל…”, באתר Instagram (באנגלית)
נשיקה אחת ממך

"נשיקה אחת ממך" הוא סינגל שהוקלט על ידי הזמר הישראלי אייל גולן. השיר יצא לאור ב-17 בינואר 2010, כסינגל השלישי מתוך האלבום "דרך לחיים", על ידי חברת התקליטים ליאם הפקות. עם יציאתו הרשמית כסינגל בפברואר נכנס השיר אל המקום הראשון במצעדים השבועיים של רשת ג' ומדיה פורסט. השיר נכתב והולחן על ידי שלומי חן, עובד והופק על ידי תמיר צור. יוסי חרסונסקי סקר את השיר בחיוב תוך שהעניק לו ציון של שלושה כוכבי זהב מתוך חמישה בסך הכל. השיר זכה להצלחה רבה בישראל, כאשר הצליח לכבוש את פסגת המצעד של מדיה פורסט פעמיים ברצף ולהגיע למקום הראשון בהשמעות ברדיו ובמצעד של רשת ג'. נכון ל-3 באוגוסט 2024, עומד מונה הצפיות של האודיו ביוטיוב על למעלה מ-6 מיליון. סרטון השיר "נשיקה אחת ממך" באתר יוטיוב לדף השיר באתר הספרייה הלאומית Media Forest, mediaforest.biz (ארכיון) "נשיקה אחת ממך - יוסמיוסיק". יוסמיוסיק. 2010-01-17.
Look What I Found

"Look What I Found" (בעברית: "תראה מה מצאתי") הוא שיר שהוקלט על ידי הזמרת-יוצרת האמריקאית ליידי גאגא, מתוך הפסקול הראשון שלה, A Star Is Born. השיר יצא לאור ב-5 באוקטובר 2018, על ידי חברת התקליטים אינטרסקופ רקורדס, ביחד עם שאר שירי הפסקול. עם יציאתו נכנס השיר אל המקום התשיעי במצעד השירים שבסלובקיה. השיר נכתב על ידי ליידי גאגא, מארק נילן ג'וניור, ניק מונסון, די ג'יי וייט שאדו, לוקאס נלסון ואהרון רייטייר והופק על ידי גאגא, נילן ג'וניור, מונסון ודי ג'יי וייט שאדו, תוך שהוא הוקלט באולפני וודרו וילסון שבלוס אנג'לס, קליפורניה ובדה וילאג' ווסט שבלוס אנג'לס, קליפורניה גם כן. בסמוך לצאתו עלה השיר לרשת הזרמת המדיה ספוטיפיי, תוך שהצליח לצבור שם למעלה מ-95 מיליון השמעות. הווידאו קליפ שיצא עבור השיר פורסם בערוץ ה-Vevo של ליידי גאגא ב-8 באוקטובר 2018. בתחילת הקליפ, ניתן לראות את גאגא ואת בראדלי קופר יושבים במסעדה. לאורכו של הקליפ, ניתן לראות קטעים הלקוחים מתוך הסרט "כוכב נולד", בו הוא נכלל. נכון לאפריל 2020, מונה הצפיות של הקליפ עומד על למעלה מ-60 מיליון צפיות. סרטון השיר "Look What I Found" באתר יוטיוב ליידי גאגא, מארק נילן ג'וניור, ניק מונסון, די ג'יי וייט שאדו, לוקאס נלסון, אהרון רייטייר ליידי גאגא, מארק נילן ג'וניור, ניק מונסון, די ג'יי וייט שאדו Lady Gaga – Look What I Found (באנגלית), נבדק ב-2020-04-14 A Star is Born (Original Motion Picture Soundtrack) by Lady Gaga & Bradley Cooper, Genius (באנגלית) ČNS IFPI, hitparada.ifpicr.cz Look What I Found, נבדק ב-2020-04-14 Lady Gaga - Look What I Found (from A Star Is Born) (Official Music Video)
מייק טניסן

מייק טניסן (בהולנדית: Mike Teunissen; נולד ב-25 באוגוסט 1992) הוא רוכב אופני כביש הולנדי בקבוצת אינטרמארשה-וונטי. טיוניסן נולד ב-25 באוגוסט 1992 ביסילטיין. טיוניסן תחילה היה רוכב סייקלו–קרוס, והיה אלוף העולם עד גיל 23 ב-2013 וזכה במדליית כסף באותו המקצה ב-2011. טיוניסן הפך למקצוען בשנת 2015, עם הצטרפותו לקבוצת לוטו אנ.אל יומבו. באותה שנה הוא ערך את הופעת הבכורה שלו בגרנד טור, כאשר נבחר לוואלטה אספנייה. ב-2016, סיים תשיעי בדווארס דור פלנדרן. טיוניסן עבר לסאנווב הגרמנית בשנת 2017. באותה שנה ערך את הופעת הבכורה שלו בטור דה פראנס והיה פועל של מייקל מת'יוס, ועזר לו לנצח את קטגוריית הנקודות ושני קטעים במרוץ. טיוניסן סיים תשיעי בפריז–טור בהמשך 2017. ב-2018, טיוניסן סיים שני בדווארס דור פלנדרן, 2 שניות אחרי איב למפרט המנצח. הוא סיים במקום ה-11 במונומנט פריז - רובה וחמישי באליפות הולנד. הוא השתתף שוב בוואלטה אספנייה. טיוניסן חזר ליומבו–ויסמה ב-2019. הוא שיפר את המיקום שלו בפריז - רובה, כאשר הגיע במקום השביעי במרוץ. לאחר פריז - רובה השתתף טיוניסן במרוץ ארבעת הימים של דנקרק וניצח את שני הקטעים האחרונים במרוץ, בעקבות כך ניצח את המרוץ כולו ואת קטגוריית הנקודות בו. טיוניסן גם ניצח את טור ZLM ולאחר מכן נבחר בפעם השנייה לטור דה פראנס, בקטע הראשון, הוא היה אמור לשמש כ"ליד אאוט" של דילן חרונבייחן, אבל האחרון התרסק בקילומטרים האחרונים. מה שגרם לטיוניסן להפוך להיות הספרינטר המוביל בקטע של יומבו–ויסמה, בספרינט הסיום גבר טיוניסן על פטר סאגאן וקיילב יואן וניצח את הקטע, בעקבות כך לבש את החולצה הצהובה בקטע למחרת, שהיה נגד השעון הקבוצתי. גם בקטע הזה יומבו–ויסמה ניצחו, וטיוניסן שמר על ההובלה שלו. אך בקטע השלישי התפרק וסיים במקום ה-80, 4:54 אחרי מנצח הקטע ז'וליאן אלאפיליפ. בהמשך הטור סייע לחרונבייחן לנצח את הקטע השביעי. בהמשך העונה, הספיק טיוניסן לסיים שישי בבינקבנק טור וחמישי בקלאסיקת יורו - אייס. מדיה וקבצים בנושא מייק טניסן בוויקישיתוף אתר האינטרנט הרשמי של מייק טניסן מייק טניסן, ברשת החברתית אקס (טוויטר) מייק טניסן, באתר Cycling Archives Tour de France 2019 | Stage 3, procyclingstats.com
Is That Alright?

"Is That Alright?" (בעברית: "האם זה בסדר?") הוא שיר שהוקלט על ידי הזמרת-יוצרת האמריקאית ליידי גאגא, מתוך הפסקול הראשון שלה, A Star Is Born. השיר יצא לאור ב-5 באוקטובר 2018, על ידי חברת התקליטים אינטרסקופ רקורדס, ביחד עם שאר שירי הפסקול. עם יציאתו נכנס השיר אל המקום העשירי במצעד השירים שבשוודיה. השיר נכתב על ידי ליידי גאגא, מארק נילן ג'וניור, ניק מונסון, די ג'יי ווייט שאדו ואהרון רייטייר והופק על ידי גאגא, נילן ג'וניור, מונסון ודי ג'יי ווייט שאדו, בדומה לשיר "Look What I Found". בנוסף לכך, השיר מבוצע במפתח G-dur עם קצב מתון של 105 פעימות לדקה. בסמוך לצאתו עלה השיר לרשת הזרמת המדיה ספוטיפיי, תוך שהצליח לצבור שם למעלה מ-75 מיליון השמעות. האודיו הרשמי שיצא עבור השיר פורסם בערוץ ה-Vevo של ליידי גאגא ב-5 באוקטובר 2018. באודיו ניתן לראות את עטיפת הפסקול, A Star Is Born. האודיו זכה להצלחה רבה כאשר צבר למעלה מ-37 מיליון צפיות. קליפ המילים של השיר צבר למעלה מ-35 מיליון צפיות. ב-29 במרץ 2019, עלה ליוטיוב סרטון בו מוצגים קטעים מתוך הסרט "כוכב נולד", בו מופיע השיר. הסרטון צבר למעלה מ-11 מיליון צפיות. סרטון השיר "Is That Alright?" באתר יוטיוב ליידי גאגא, מארק נילן ג'וניור, ניק מונסון, די ג'יי ווייט שאדו, אהרון רייטייר ליידי גאגא, מארק נילן ג'וניור, ניק מונסון, די ג'יי ווייט שאדו Lady Gaga – Is That Alright? (באנגלית), נבדק ב-2020-04-14 A Star is Born (Original Motion Picture Soundtrack) by Lady Gaga & Bradley Cooper, Genius (באנגלית) https://www.billboard.com/biz/search/charts?f%5b0%5d=ss_chart_search_title%3A%22Is%20That%20Alright%3F%22&f%5b1%5d=ts_chart_artistname%3ALady%20Gaga&refine=1 Germanotta Stefani, Nilan Mark, Monson Nick, Blair Paul, Nelson Lukas, Is That Alright?, Musicnotes.com, ‏2018-10-10 Is That Alright?, נבדק ב-2020-04-14 https://www.youtube.com/watch?v=_vR32XI3Sr4 https://www.youtube.com/watch?v=s4xQIZfr8W8 https://www.youtube.com/watch?v=yYXtLdpty4c
Why Did You Do That?

"Why Did You Do That?" (בעברית: "למה עשית את זה?") הוא שיר שהוקלט על ידי הזמרת-יוצרת האמריקאית ליידי גאגא, מתוך הפסקול הראשון שלה, A Star Is Born. השיר יצא לאור ב-5 באוקטובר 2018, על ידי חברת התקליטים אינטרסקופ רקורדס, ביחד עם שאר שירי הפסקול. עם יציאתו נכנס השיר אל המקום ה-17 במצעד השירים שבסלובקיה. השיר נכתב על ידי ליידי גאגא, דיאן וורן, מארק נילן ג'וניור, ניק מונסון ודי ג'יי ווייט שאדו והופק על ידי גאגא, נילן ג'וניור, מונסון ודי ג'יי ווייט שאדו. בריטני ספנוס מרולינג סטון טענה כי "כאשר ביצעה גאגא את השיר בסרט ("כוכב נולד") הייתה זו צריכה להיות הנפילה שלה, בעקבות היותו של השיר שיר מסוגת הפופ". בסמוך לצאתו עלה השיר לרשת הזרמת המדיה ספוטיפיי, תוך שהצליח לצבור שם למעלה מ-45 מיליון השמעות. האודיו הרשמי שיצא עבור השיר פורסם בערוץ ה-Vevo של ליידי גאגא ב-4 באוקטובר 2018, יום לפני צאתו עם שאר שירי הפסקול. באודיו ניתן לראות את עטיפת הפסקול, A Star Is Born. האודיו זכה להצלחה רבה כאשר צבר למעלה מ-7.7 מיליון צפיות. ב-25 בינואר 2019, עלה ליוטיוב סרטון בו מוצגים קטעים מתוך הסרט "כוכב נולד", בו מופיע השיר. הסרטון צבר למעלה מ-2.2 מיליון צפיות. סרטון השיר "Why Did You Do That?" באתר יוטיוב ליידי גאגא, דיאן וורן, מארק נילן ג'וניור, ניק מונסון, די ג'יי ווייט שאדו ליידי גאגא, מארק נילן ג'וניור, ניק מונסון, די ג'יי ווייט שאדו Lady Gaga – Why Did You Do That? (באנגלית), נבדק ב-2020-04-14 A Star is Born (Original Motion Picture Soundtrack) by Lady Gaga & Bradley Cooper, Genius (באנגלית) ČNS IFPI, hitparada.ifpicr.cz Brittany Spanos, Brittany Spanos, Song You Need to Know: Lady Gaga, 'Why Did You Do That?', Rolling Stone, ‏2018-10-10 (באנגלית) Why Did You Do That?, נבדק ב-2020-04-14 Why Did You Do That? Lady Gaga - Why Did You Do That? (A Star Is Born)
Heaven and Hell (שיר)

Heaven and Hell (בעברית: גיהנום וגן עדן) הוא סינגל שהוקלט על ידי הזמרת ההולנדית סי. סי. קאץ', מתוך אלבום האולפן השני שלה, Welcome to the Heartbreak Hotel. השיר יצא לאור באוקטובר 1986, על ידי חברות התקליטים הנסה רקורדס ואריולה רקורדס, כסינגל השני והאחרון מתוך האלבום. עם יציאתו נכנס השיר אל המקום השני במצעד השירים שבספרד. השיר נכתב והופק על ידי דיטר בוהלן, איתו שיתפה פעולה סי. סי. קאץ' במהלך רוב הוצאת אלבומי האולפן והסינגלים שלה. לאחר שהלהיט "Heartbreak Hotel", יצא כסינגל הראשון מתוך האלבום, הוחלט להוציא את השיר הזה כסינגל השני והאחרון מתוכו. בנוסף לכך, השיר הוא שיר בסגנון הסינת'פופ, אשר בדומה לשמו, מדבר על גיהנום וגן עדן. הווידאו קליפ הרשמי של השיר הועלה ליוטיוב ב-26 באוגוסט 2010. בקליפ, ניתן לראות את סי. סי. קאץ' כשהיא מהלכת בחדר דמוי גיהנום ובחדר דמוי גן עדן, תוך שיש מאחוריה להקת ליווי. הקליפ צבר למעלה מ-13.5 מיליון צפיות. קליפ נוסף של השיר צבר למעלה משבע מיליון צפיות, תוך שההופעה איתו צברה ארבע מיליון צפיות. הופעה של השיר שהועלתה ליוטיוב בדצמבר 2012, הצליחה לצבור למעלה מ-25.5 מיליון צפיות. ההופעה התקיימה במוסקבה, רוסיה. מידע על הסינגל "Heaven and Hell" באתר מיוזיק בריינז מידע על היצירה "Heaven and Hell" באתר Discogs סרטון השיר "Heaven and Hell" באתר יוטיוב C.C. Catch – Heaven And Hell (באנגלית), נבדק ב-2020-04-14 Welcome to the Heartbreak Hotel by C.C. Catch, Genius (באנגלית) C.C. Catch - Shake Your Head 2003 - swisscharts.com, www.swisscharts.com Salaverri, Fernando (September 2005). Sólo éxitos: año a año, 1959–2002 (1st ed.). Spain: Fundación Autor-SGAE. ISBN 84-8048-639-2. C.C. Catch, Genius (באנגלית) C.C. Catch - Welcome To The Heartbreak Hotel, Discogs (באנגלית) C.C. Catch - Heaven And Hell, Discogs (באנגלית) C.C. Catch - Heartbreak Hotel ·Room 69 - Mix·, Discogs (באנגלית) C.C.Catch - Heaven & Hell(Tocata 1986 Spain) C.C CATCH- Heaven and Hell(clip) C.C.Catch - Heaven and Hell (Дискотека 80-х 2015, Авторадио) C.C.Catch Discoteka 80 Moscow 2011 HQ " Heaven And Hell"
ג'ון מקנרו

ג'ון פטריק מקנרו, ג'וניור (באנגלית: John Patrick McEnroe, Jr.; נולד ב-16 בפברואר 1959 גרמניה) הוא טניסאי עבר אמריקני, נחשב לאחד משחקני הטניס הטובים בכל הזמנים. הוא דורג במקום הראשון בעולם במשך 170 שבועות (6 בכל הזמנים) ובמשך ארבע עונות רצופות הוא סיים במקום הראשון בעולם (1984-1981). מקנרו ידוע בעיקר בזכות התמודדויותיו הידועות והנשנות עם הטניסאים ביורן בורג, ג'ימי קונורס ואיוון לנדל. בעונת השיא שלו, 1984, ניצח מקנרו ב-82 משחקים והפסיד בשלושה בלבד, שנת שיא לטניסאי כלשהו בהיסטוריית הטניס העולמי. מקנרו נולד בבסיס צבאי אמריקאי בגרמניה המערבית וגדל ברובע קווינס בניו יורק. הוא פרץ לבימת הטניס הבינלאומי כאשר הגיע לחצי הגמר טורניר ווימבלדון ב-1977, בגיל 18, כשחקן אלמוני שנזקק לטורניר מוקדמות על מנת לזכות במקום בטורניר. הוא למד באוניברסיטת סטנפורד, וזכה בתואר היחידים של ה-NCAA בשנת 1978. מקנרו התפרסם בגלל מזגו החם וההפכפך, ועימותיו עם שחקנים ועם שופטים. הוא הרבה להטיח בשופטים את הביטוי "אתה לא רציני" ("You cannot be serious"), שלימים היה לכותרת האוטוביוגרפיה שלו. בתחילת הקריירה שלו זכה מקנרו לביקורת ולסלידה מצד הקהל, בעיקר באנגליה, אולם עם הזמן זכה להערכת ציבור הצופים ולכינוי החיבה "הילד הרע של הטניס". מקנרו היה חבר קבוע בצוות האמריקאי בגביע דייוויס. לאחר פרישתו ממשחק, מונה למאמן צוות גביע דייוויס האמריקאי. בשנת 2001 ביקר מקנרו בארמון בקינגהאם, בהזמנתה של המלכה אליזבת השנייה. ב-2002 פרסם אוטוביוגרפיה. במשך יותר מעשור, שימש מקנרו פרשן ומגיש טלוויזיה ברשת CBS, רשת NBC, רשתות כבלים בארצות הברית וכן ב-BBC בבריטניה. נכון ל-2005 התגורר במנהטן שבניו-יורק עם אשתו השנייה, הזמרת פטי סמיית' (לא להתבלבל עם זמרת הפאנק פטי סמית') וששת ילדיו (שלושה מהם מאשתו הראשונה טאטום אוניל, שניים מסמיית' ועוד אחד מנישואיה הקודמים של סמיית'). מקנרו מנהל אקדמיית טניס מצליחה במנהטן וממשיך לשחק טניס במשחקי ראווה של שחקנים וותיקים. הוא מופיע בתפקיד עצמו במספר רב של סרטים וסדרות טלוויזיה, ובין היתר הופיע בסדרות "רוק 30", "אמת או חובה" ו-"תרגיע", בתוכנית הבידור "Saturday Night Live" ובסרטים "מיסטר דידס", "אל תתעסקו עם הזוהן" ו-"סדנה לעצבים". בניגוד לרוב המכריע של טניסאי הצמרת מסבב היחידים, שיחק מקנרו באופן קבוע ובהצלחה רבה גם בסבב הזוגות בטורנירים בהם השתתף, והגיע למקום הראשון בדירוג העולמי הן ביחידים והן בזוגות. במהלך הקריירה שלו זכה מקנרו ב-77 תוארי יחידים וב-78 תארים בזוגות גברים. שותפו העיקרי למשחקי הזוגות, פיטר פלמינג, טען פעם שהזוג הטוב בעולם הטניס הוא "ג'ון מקנרו וכל אחד אחר". מקנרו זכה ב-7 תוארי גראנד סלאם ליחידים: 3 באליפות וימבלדון (1981, 1983 ו-1984) ו-4 באליפות ארצות הברית הפתוחה (1979, 1980, 1981 ו-1984), ב-9 תוארי גראנד סלאם בזוגות גברים: 5 באליפות וימבלדון (1979, 1981, 1983, 1984, 1992) ו-4 באליפות ארצות הברית (1979, 1981, 1983, 1989) ובתואר גראנד סלאם בזוגות מעורבים, אליפות צרפת הפתוחה (1977). מקנרו זכה 3 פעמים באליפות סבב המאסטרס העולמי (1978, 1983, 1984), ו-5 פעמים בגביע דייוויס (1978, 1979, 1981, 1982, 1992). מדיה וקבצים בנושא ג'ון מקנרו בוויקישיתוף ג'ון מקנרו, באתר ה-ATP ג'ון מקנרו, באתר ה-ITF ג'ון מקנרו, באתר גביע דייוויס ג'ון מקנרו, באתר היכל התהילה של הטניס ג'ון מקנרו, באתר אנציקלופדיה בריטניקה (באנגלית) בן גולדפריינד, ‏ג'ון מקנרו: "הבעיה בישראל היא שאין תמיכה בשחקני הטניס", באתר ‏מאקו‏, 28 באוגוסט 2023
וישניובה

וישניובה (בפולנית: Wiśniowa) הוא כפר שמהווה מרכז גמינה, במחוז מיסלניצי, בפרובינציית פולין קטן שבדרום פולין. נכון ל-2011 מונה אוכלוסיית הכפר כ-1,900 נפש. הכפר הוקם בשנת 1550 ובמהלך מלחמות של המאה ה-17 הוא נהרס. בשנים שבין מלחמות העולם בכפר פעלו כמה מתקני של תעשייה זהירה כמו מנסרה ותחנת קמח. במהלך מלחמת העולם השנייה, בספטמבר 1944 נערכו בזאור הכפר קרבות בין כוחות הנאצים לבין הפרטיזנים מקומיים. הכפר מהווה מרכז גמינה שכולל עוד 7 כפרים. בין הכפרים הגדולים בגמינה נמנה ליפניק (1600 תושבים) שביחד עם וישניובה מהווה כ-50% מאולוסיית הגמינה. לפני מלחמת העולם השנייה הייתה כפר קהילה יהודית. בכפר שרד בית הכנסת הבנוי מעץ מתחילת המאה ה-20. מדיה וקבצים בנושא וישניובה בוויקישיתוף נתוני אוכלוסייה ערך זה הוא קצרמר בנושא יישובים בפולין. אתם מוזמנים לתרום לוויקיפדיה ולהרחיב אותו.
מאריה אל-קבטיה

מאריה בנת שמעון אלקבטיה, הידועה כמאריה אל-קבטיה (בערבית: مارية القبطية) הייתה אחת מנשותיו של מוחמד, ילדה לו את אבראהים. משמעות שמה הוא "מאריה הקופטית". מאריה אל-קבטיה נולדה במשפחה מבוססת ואמידה. אביה היה מצרי, ואמה הייתה אישה ממוצא יווני אשר התגוררה במצרים. בשנת 628, מוחמד שלח מכתב לשליט מצרים הביזנטי, והזמין אותו לקבל את האסלאם. השליט לא הסכים לקבל את האסלאם, אך הוא שלח למוחמד מתנות, שביניהם כללו את מאריה ואת אחותה סירין בנת שמעון. בדרך לאל-מדינה, החליטו מאריה ואחותה להתאסלם. לאחר שהגיע לאל-מדינה והכירה את מוחמד, היא התחתנה איתו. לפי המסורת האיסלאמית, מריה התגוררה אצל אשתו של מוחמד, חפסה. מוחמד אמר לחפסה שאביה רוצה להיפגש איתה, וכשזו הלכה לבקר את אביה, מוחמד שכב עם מריה. חפסה חזרה לביתה, נתגלה לה מה שאירע, והיא כעסה על מוחמד. מוחמד ביקש מחפסה שלא לספר ברבים את שאירע, אולם היא סיפרה את המעשה לעיישה. מוחמד נשבע לשתי נשותיו שלא ישכב יותר עם מריה. אולם לאחר מכן, ג'בריל נתגלה למוחמד ואמר לו את הפסוק הקוראני 66.1 שאומר "מדוע אתה הנביא מונע מעצמך את אשר האל ייעד לך?". פסוק זה אישר למוחמד להפר את שבועתו לנשותיו, והוא המשיך את הקשר עם מריה. בשנת 629, מאריה הביאה לעולם את אבראהים. 18 חודשים לאחר מכן, בשנת 631, אבראהים נפטר. על פי המסורת האסלאמית, מוחמד שקע בעצבות עמוקה בעקבות המקרה, ואף אמר "הצער הזה גורם לדמעות לזלוג מעיני וגורם ללבי להתעצב". מאריה נפטרה בינואר 637, כ-5 שנים לאחר פטירתו של מוחמד. מדיה וקבצים בנושא מאריה אל-קבטיה בוויקישיתוף Maria al-Qibtiyya: Mothers of the Faithful, IslamicFinder (באנגלית) Mariya al-QibtiyyaWife of the ProphetFull Name Mariya bt Sham'unWell-known As Umm al-Mu'mininReligious Affiliation IslamWell-known Relatives The ProphetPlace of Birth EgyptPlace of Residence Egypt, MedinaDeath/Martyrdom 5 years after the demise of the Prophetin Muharram 16/January 637Burial Place Al-Baqi'Era Early IslamKnown for Wife of the Prophet, Mariya al-Qibtiyya, WikiShia (באנגלית) https://sunnah.com/bukhari:2468
דמעות של מלאכים

דמעות של מלאכים הוא פזמון שכתב דן מינסטר והלחין יוני רכטר. השיר בוצע במקור על ידי ההרכב "ארבע-עשרה אוקטבות" שכלל את יוני רכטר, אבנר קנר והמתופף זוהר לוי, ויצא לאור בשנת 1975. השיר נכתב על ידי דן מינסטר והולחן על ידי יוני רכטר בעודם לומדים יחד בתיכון. הוא הוקלט עבור האלבום היחיד שהוציא ההרכב, והיה לשיר המצליח ביותר ממנו. שלישיית "אף אוזן גרון" הקליטה את השיר. השיר הוצג במצעדי הפזמונים, אך לא משך תשומת לב רבה. אריק איינשטיין ביצע את השיר אף הוא בשנת 1977 והוא נכלל באלבומו מאותה השנה שנקרא "אנשים אוהבים לשיר", שתיעד שתי הופעות שקיים. האלבום עובד והופק מוזיקלית על ידי רכטר. בשנת 1979 נכלל השיר באלבום "באופן קבוע וחד פעמי" שתיעד את המופע שהועלה על ידי יוני רכטר ויהודית רביץ. אסתר עופרים ועפרה חזה ביצעו כל אחת אף הן גרסאות כיסוי משלהן. "דמעות של מלאכים" נכלל ברפרוטאר השירים המושרים בימי זיכרון. השיר בביצועו המקורי נכלל באלבום האוסף "שלום, חבר" שיצא לאחר רצח יצחק רבין. רודיקה דן (עריכה), יוני רכטר: מנגינות, עמ' 6, הוצאת י. שרברק, 1981. (הספר בקטלוג ULI) מילות השיר "דמעות של מלאכים", באתר שירונט גידי גוב ויוני רכטר - דמעות של מלאכים - מתוך לילה גוב, סרטון באתר יוטיוב (אורך: 3:42) דמעות של מלאכים, באתר תרבות.il לדף השיר באתר הספרייה הלאומית בן שלו, לאן נעלם הפזמונאי דני מינסטר, באתר הארץ, 29 באוקטובר 2012 מיכל קליינברג, "דמעות של מלאכים": שירים ליום הזיכרון, באתר חדשות 13 (לשעבר ערוץ עשר), 17 בפברואר 2015
עירוי תת-עורי

עירוי תת-עורי (Hypodermoclysis), הוא מתן תת-עורי של נוזלים לגוף, לרוב תמיסות מלח או גלוקוז. משמש כתיגבור נוזלים לגוף במצבים בהם יש אבדן נוזלים קל כתוצאה מהתייבשות קלה, שלשול או הקאות מרובות. ניתן להשתמש בעירוי תת-עורי כאשר יש צורך בקצב איטי של ספיגת נוזלים בהשוואה לעירוי תוך ורידי. בדרך כלל קצב העירוי מוגבל ל־1 סנטימטר קוב לדקה (כ-1.5 ליטר ביממה), אם כי ניתן להגדילו על ידי שימוש בשני מוקדי עירוי בו זמנית. היתרונות העיקריים של עירוי תת-עורי על פני עירוי תוך ורידי הוא שהוא זול ויכול להינתן על ידי אנשים שאינם אנשי צוות רפואי במינימום פיקוח. לכן הוא מתאים במיוחד לטיפול ביתי. החסרונות העיקריים הם סכנה לבצקת במקום העירוי או תגובה מקומית אחרת במקום ההזרקה. וכן חוסר היכולת להוסיף לעירוי חומרי הזנה או תרופות. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אנדרו קרנגי

אנדרו קרנגי (באנגלית: Andrew Carnegie;‏ 25 בנובמבר 1835 - 11 באוגוסט 1919) היה איש עסקים ונדבן אמריקאי. קרנגי נולד בסקוטלנד משפחתו עסקה באריגה. בגיל 12 בערך, עזב את סקוטלנד יחד עם הוריו בעקבות קשיים כלכליים של המשפחה ועבר לארצות הברית שבאותן שנים פתחה את שעריה למהגרים מרחבי העולם. הוא התחיל את חייו כנער חסר כל כשעבד במפעל טקסטיל בפנסילבניה כ'נער סלילים' והרוויח כ-20 סנט ליום. הוא התקדם בזכות חריצותו ולאחר שעבד במפעל פלדה רכש את המפעל והיה לאחד מראשוני תעשייני הפלדה. בדומה לאיל הנפט ג'ון ד. רוקפלר והבנקאי ג'יי. פי. מורגן היה קרנגי תעשיין רב עוצמה ששלט על תעשיית ייצור הפלדה, החל מכרייתה (כברזל גולמי) ובדרכי הובלתה למפעליו ועד לייצור. בשלב מסוים שלט קרגני ברוב מפעלי הפלדה בארצות הברית. בשנת 1900 ייצרו מפעליו כמות פלדה גדולה יותר ממה שיוצר בבריטניה כולה. קרנגי מימן את בניין בניין האיחוד הפאן אמריקאי, ובנייתו נשלמה בשנת 1910. קרנגי מימן גם את בניית ארמון השלום בהאג, המשמש מקום מושבו של בית הדין הבינלאומי לצדק, וקרן קרנגי נחשבת בעלת המבנה עד היום. לעת זקנותו נקלע לסכסוך עם שותפו הנרי פריק בעקבות סכסוך חריג עם איגוד עובדים של מפעל פלדה שניהל פריק שהוביל למותם של פועלים ומאבטחים, לפריק היה מניות בחברה. הדבר הוביל שהוא העדיף למכור את החברה. כמה שנים לאחר מכן הוא מכר את חברת הענק שלו 'קרנגי סטיל' בכחצי מיליארד דולרים לבנקאי ג'יי. פי. מורגן והקדיש את רוב הונו לפעילות פילנתרופית והיה לאחד הנדבנים הגדולים בארצות הברית. הוא תרם כספים לבניית אוניברסיטת קרנגי מלון, מכון קרנגי למדע אולם הקונצרטים קרנגי הול וכן ספריות ציבוריות, בתמורה להתחייבות הרשות המקומית לממן את תחזוקתן. בדרך זו הוקמו בזכותו כ-1,600 ספריות. קרנגי היה חבר קרוב של מתיו ארנולד. הוא דבק באמונה שלמה בשיפור החינוך, והקדיש חלק ניכר מהונו הפרטי להפצת משנתו של ארנולד בארצות-הברית. האסטרואיד 671 קרנגיה אשר התגלה ב-21 בספטמבר 1908 על ידי האסטרונום האוסטרי יוהאן פאליזה נקרא על שמו של אנדרו. 'עושר', תרגם יניב פרקש, בתוך חקירות ודרישות: מאמרי מופת על חברה, אמונה ומצב האדם, ערך אסף שגיב, כנרת זמורה-ביתן דביר ומרכז שלם, 2011. אנדרו קרנגי, באתר "Find a Grave" (באנגלית) אנדרו קרנגי, באתר אנציקלופדיה בריטניקה (באנגלית) כתבי אנדרו קרנגי בפרויקט גוטנברג (באנגלית) אנדרו קרנגי (1835-1919), דף שער בספרייה הלאומית פודקאסט 'כשבגרוש היה חור' על דמותו ועל התקופה אנדרו קרנגי, במסד הנתונים הקולנועיים IMDb (באנגלית) אנדרו קרנגי, באתר MusicBrainz (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
סאו ויסנטה

האם התכוונתם ל... סאו ויסנטה – עיר בסאו פאולו סאו ויסנטה – עיירה ומועצה מקומית שנמצאת בחבל מדיירה, פורטוגל סאו וינסטה (אנ') – אי שמשמש כמחוז בכף ורדה סאו וינסטה (אנ') – כפר בגינאה ביסאו ראו גם סנט וינסנט (פירושונים) סן ונסן סן ויסנטה (פירושונים)
אלפא ואומגה (סרט)

אלפא ואומגה (באנגלית: Alpha and Omega) הוא סרט הנפשה ממוחשבת מסוגת הרפתקאות וקומדיה רומנטית משנת 2010. לסרט הופקו שבעה סרטי המשך אשר אינם דובבו לעברית. שני זאבים שחיים בצדדים השונים של הסולם החברתי יוצאים למסע ארוך על מנת להגיע בחזרה הביתה ללהקה שלהם. האמפרי הוא זאב אומגה מהיר תפיסה ואוהב להשתעשע עם חבריו ולשחק משחקי מחשב עם הסנאים. קייט היא זאבת אלפא ממושמעת שאוהבת להיות זו שמחליטה ולצוד איילי צפון. באופן נורמלי, לזאב אומגה כמו האמפרי לעולם לא יהיה סיכוי עם זאבת אלפא כמו קייט, אך כששניהם נשלחים לפארק הממוקם אלפי קילומטרים מביתם הם חייבים לעבוד ביחד כדי לחזור לסביבה הטבעית שלהם. וזה לא הולך להיות קל, אם יש משהו שקייט והאמפרי מסכימים עליו זה שאין ביניהם שום דבר במשותף. יכול להיות שאם הם ישתפו פעולה כדי להשיג את מטרתם המשותפת יבינו שני הזאבים הווכחניים שאפילו זאבים בודדים יכולים להיעזר בכף שמושטת לעזרה. ג'סטין לונג - האמפרי, זאב אומגה מהיר תפיסה ואוהב להשתעשע, מאוהב בקייט. היידן פנטייר - קייט, זאבת אלפא ממושמעת וחזקה שאוהבת להיות זו שמחליטה ולצוד, מאוהבת בהאמפרי. דניס הופר - טוני, אביו של גארת. זהו הדיבוב האחרון של הופר לפני מותו. דני גלובר - וינסטון, אביהם של קייט ולילי ומנהיג העדר המערבי. כריסטינה ריצ'י - לילי, אחותה הצעירה והכיפית של קייט. לארי מילר - מרסל, אווד צרפתי-קנדי אריק פרייס - פאדי, ברווז בריטי פרייס דיבב גם את מוטץ', זאב אומגה ויקי לואיס - איב, אמם של קייט ולילי כריס קארמק - גארת', זאב חום ספורטיבי קווין ססמן - שייקי, זאב אומגה בריאן דונובן - סולטי, זאב אומגה עמית פרקש - קייט יון תומרקין - האמפרי אלברט כהן - מרסל דב רייזר - פאדי מאיה מיטלפונקט - לילי גיא רושיניאק - גארת אריה צ'רנר - וינסטון לירון אלידי - איב אברהם סלקטר - טוני עידו רוזנברג - שייקי אברי ארבל - סולטי יואב הייט - מוטץ מיכל מוכתר - נידלס / זאבה עומר שיש - קן-דו מיכה אוזין סליאן - גארן עדי קוזלובסקי - דבי יהלי מרגלית טופול - דב צעיר מדיה וקבצים בנושא אלפא ואומגה בוויקישיתוף "אלפא ואומגה", במסד הנתונים הקולנועיים IMDb (באנגלית) "אלפא ואומגה", באתר נטפליקס "אלפא ואומגה", באתר AllMovie (באנגלית) "אלפא ואומגה", באתר Rotten Tomatoes (באנגלית) "אלפא ואומגה", באתר Box Office Mojo (באנגלית) "אלפא ואומגה", באתר Metacritic (באנגלית) "אלפא ואומגה", במסד הנתונים הקולנועיים KinoPoisk (ברוסית) אלפא ואומגה, במיזם "אישים" לתיעוד היצירה הישראלית